Birgit Lao		
Terviseamet
info@terviseamet.ee	
	
 	24.09.2025 nr 4-4/2521 - 1	

	

	
Hinnangu küsimine seoses esitatud müramõõdistusega		

Austatud Birgit Lao	

Tallinna Linnaplaneerimise Amet (edaspidi amet) menetleb Kesklinna linnaosas Arteri keskuse, aadressiga Liivalaia tn 34 // Liivalaia tn 36 // Veski tn 1, kasutusluba. Olulise teemana on menetluses tõusetunud ventilatsiooniseadmete tekitatav välismüra. Müra tekitatud häiringutele on tähelepanu juhtinud ka ümberkaudsed (Juhkentali tn 8) elanikud.
Menetluse käigus esitati ametile Arteri hoonekompleksi ventilatsiooniseadmete välisõhku paisatavate helirõhutasemete mõõdistused.  Edastame käesolevaga ka Teile helirõhutasemete mõõdistused, mis on koostatud 03.07.2025. a (lisa 1) ja 31.07.2025. a (lisa 2) Kajaja Acoustics OÜ poolt.  
Kahe mõõdistuse vahepeal on teostatud hoonekompleksi ventilatsioonisüsteemis summutustöid. Lisatud on hoonet teenindavatele ventilatsioonisüsteemidele väliskeskkonda suunduvatele heitõhu kanalitesse täiendavaid sisemisi mürasummutusi ehituslike elementide näol.
Kõnealuste mõõdistuste teostamise ajal ei töötanud ventilatsioonisüsteemid täisvõimsusel, kasutatud on kahte režiimi, päevast ning öist. Nendel režiimidel töötamisel on tagatud hoonesisesed nõuetekohased õhuhulgad.
Tulenevalt kõrgest liiklusmüra tasemest ei ole võimalik adekvaatselt mõõdistada päevasel ajal päevase taustmüra tingimustes Arteri kvartali tehnoseadmete müratasemeid, kuna need on madalamad olemasolevast liiklusmüra tasemest.
Kasutusloa menetluses on piirkonna elaniku poolt tõusetunud küsimus teostatud mõõdistuse (eelkõige 31.07.2025. a tehtud) usaldusväärsuse osas. Nimelt on esitatud kahtlus, kas mõõdistuse teostamise ajal olid ventilatsioonisüsteemid töötamas nõutud režiimidel. Esitame kirja manuses ka ventilatsioonisüsteemide mõõdistuste väljavõtted 31.07.2025. a (lisa 3) teostatud mõõdistuse ajal.
Selgitame vee, et ametil on kavas lisada kasutusloa väljastamisel lisatingimus, et hoonekompleksi edasisel kasutamisel ei tohi helirõhutasemed müra ületada, öösel 35 dB ja päeval 46(!) dB.
Palume Teie hinnangut, kas hoonekompleksi ventilatsioonisüsteemide poolt tekitatava helirõhutaseme mõõdistused on usaldusväärsed ning nõuetekohased. Oleme tänulikud kõigi tähelepanekute eest.
Oleme tänulikud, kui saaksite anda hinnangu esimesel võimalusel. Soovi korral edastame lisainfot või selgitusi.

	
Lugupidamisega	

	
	
(allkirjastatud digitaalselt)	
Helvi Kork	
osakonna juhataja

	
Lisa:	1. Arter Tallinn - keskkonnamüra mõõtmised 2025-07-03;
2. Arter Tallinn - keskkonnamüra mõõtmised 2025-07-31;
3. Ventilatsioonisüsteemide mõõdistuste väljavõtted.	

Maarja Purik
6164049 maarja.purik@tallinnlv.ee